Kamu bisa jelasin ke aku soal Hamit Altıntop dalam bahasa jawa?

Hamit Altintop () inggih punika juru main bal-balan saking nagari Turki ingkang lairipun ing Jerman, gadhah dhuwur 183 cm. Panjenenganipun gadhah sadhèrèk kembar ingkang namanipun Halil Altintop ingkang sapunika main bal ing salah satunggalipun klub ing Jerman. Hamit Altintop kalebet juru main bal didikanipun Schalke 04, tim kebanggaanipun masarakat Gelsenkirchen. Saderengipun main ing Schalke ing taun 2003, Hamit main ing klub Schwarz-Weis Gelsenkirchen, TuS Rotthausen, lan Wattenscheid 09.

Hamit Altintop sareng kaliyang sadhèrèk kembaripun naté ndhèrèk Schalke dados runner upBundeslia 2006/2007, nalika samanten "Royal Blues" namung kalih salisih kalih poin saking vfb Stuttgart. Hamit Altintop ndhèrèk klub raseksa Bundesliga Bayern Munich nalika mangsa panas taun 2007, kanthi status bébas transfer. Panjenenganipun nglebetaken satunggal gol kanthi tendhangan bébas nalika debutipun wekdal mungsuh klub saking Brasil, Sao Paulo. Wekdal kompetisi pra mangsa Liga Lokal, Hamit damel gol saking jarak 30 mèter dhateng gawangipun Werder Bremen. Nalika Bayern Munich saged nyingkiraken Manchester United ing Liga Champions taun 2009/2010, Hamit Altintop kapilih dados man of the match ing leg ingkang wiwitan.

Hamit Altintop sampun pikantuk enem gelar juara sareng Bayer Munich, inggih punika juara liga (taun 2008 lan 2010), kalih Piala Jerman (taun 2008 lan 2010), Piala Super Jerman (2010), lan Piala Liga (2007). Nalika taksih ten Schalke, Altintop ugi naté maringi trofi Piala Liga 2005.